Kuil Mariamman,Bandar Raya Ho Chi Minh

Kuil Mariamman () ialah sebuah kuil Hindu yang terletak di Kota Ho Chi Minh, Vietnam.   Kuil ini didedikasikan kepada Dewi Mariamman, iaitu dewi masyarakat Tamil yang dipercayai melindungi daripada penyakit dan membawa hujan serta kesuburan. Ia merupakan salah satu daripada beberapa kuil Hindu yang masih aktif di Vietnam dan menjadi lambang warisan masyarakat Tamil-India yang berhijrah ke rantau tersebut pada akhir abad ke-19 dan awal abad ke-20.
 Sejarah 
Kuil ini dibina pada akhir abad ke-19 oleh Palaniappa chettiar, seorang pedagang dari Pattukkottai, yang terletak di Daerah Thanjavur, Tamil Nadu, India. Beliau merupakan sebahagian daripada komuniti perdagangan Tamil yang berhijrah ke Saigon (kini dikenali sebagai Kota Ho Chi Minh) untuk menjalankan aktiviti perniagaan. Kuil ini didirikan sebagai tempat ibadat untuk komuniti India tempatan dan berperanan sebagai pusat keagamaan dan sosial masyarakat Hindu di Vietnam.

Sepanjang sejarahnya, kuil ini menjadi tumpuan bukan sahaja kepada penganut Hindu, tetapi juga masyarakat tempatan yang bukan Hindu, kerana kepercayaan terhadap kekuatan mistik dan perlindungan daripada Dewi Mariamman.

 Seni Bina 
Kuil ini menampilkan seni bina tradisional India Selatan, khususnya gaya Seni bina Dravidia, yang dicirikan oleh ukiran dewa-dewi Hindu yang berwarna-warni dan gopuram yang tinggi. Menara utama atau Raja-gopuram setinggi kira-kira 12 meter dan dihiasi dengan pelbagai arca.

Di dewan luar (mandapam), arca Ganesha dan Murugan — masing-masing terletak di sebelah kanan dan kiri beliau. Arca-arca lain seperti Lakshmi, Murugan dan dewa-dewi Hindu yang lain juga terdapat di sepanjang laluan dan dinding dalam kuil.

Di dalam kawasan kuil juga terdapat sebuah mandapam atau dewan utama yang luas dan menjadi pusat aktiviti keagamaan dan ritual harian.
 Peranan Semasa 
Walaupun komuniti India di Vietnam semakin mengecil, kuil ini masih berfungsi dan dijaga dengan baik. Ia menjadi tarikan pelancongan yang popular di Kota Ho Chi Minh dan dikunjungi oleh pelawat dari pelbagai latar belakang. Semasa perayaan tertentu seperti Navaratri dan Thaipusam, kuil ini menjadi pusat aktiviti keagamaan Hindu. 
 Lokasi 
Kuil ini terletak di Jalan Trương Định, Daerah 1, berhampiran kawasan pelancongan utama dan pasar terkenal Bến Thành.
 Rujukan 

Kategori:Kuil Hindu di Vietnam
Kategori:Kuil Mariamman
Kategori:Bandar Raya Ho Chi Minh